[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Prosiect peilot yn gweithio gyda thair chymuned yng Nghymru i ddychmygu a chynllunio ar gyfer \u2018Dyfodol Gwell\u2019"}, {"text_idx": "#000009", "text": "Mae\u2019r prosiect hwn yn adeiladu ar drafodaethau a\u0302 grwpiau gwirfoddol a chymunedol amrywiol ynghylch sut gallwn ni lunio dyfodol cadarnhaol yn sgil Covid-19."}, {"text_idx": "#000010", "text": "Diben y prosiect yw annog cyfranogwyr a\u2019u cymunedau i freuddwydio am beth fyddai dyfodol gwell yn ei olygu iddyn nhw ac i ddatblygu cynllun gweithredu i\u2019w roi ar waith."}, {"text_idx": "#000011", "text": "Cafodd tair cymuned eu dewis drwy broses recriwtio agored, dwy gymuned yn canolbwyntio ar le ac un yn canolbwyntio ar bobl ifanc."}, {"text_idx": "#000012", "text": "Y dwy gymuned ar le oedd Rhuthun/Dinbych ac Aberystwyth, ac ymgysylltwyd a\u0302\u2019r gymuned o bobl ifanc drwy EYST (Ti\u0302m Cymorth Ieuenctid Ethnig)."}, {"text_idx": "#000014", "text": "Gwnaethom ni hefyd recriwtio tri hwylusydd o Gymru i gefnogi\u2019r gwaith cyflenwi a chynyddu sgiliau a gwybodaeth pobl leol am ragolwg cymunedol."}, {"text_idx": "#000015", "text": "Y fethodoleg a ddewiswyd ar gyfer y prosiect hwn oedd methodoleg dyfodol cymunedol brofedig o\u2019r enw \u2018Seeds of Change\u2019. Cafodd hon ei datblygu gan y Good Anthropocene ac mae\u2019n defnyddio dulliau dyfodol hygyrch a syml sy\u2019n arbennig o addas ar gyfer ymgysylltu a\u0302 chymunedau a\u2019u galluogi nhw i ddychmygu eu dyfodol eu hunain a chreu newid."}, {"text_idx": "#000016", "text": "Gwnaeth pob cymuned gymryd rhan mewn dau weithdy. Roedd yr un cyntaf yn ymwneud a\u0302 \u2018breuddwydion mawr\u2019 a defnyddio \u2018hadau newid\u2019 cadarnhaol i edrych ar y crych-effaith y gall syniadau, prosiectau bach neu arloesedd ei chael. Yng ngweithdy un, defnyddiwyd \u2018olwyn y dyfodol\u2019 i gofnodi\u2019r naratif o bob un o\u2019r grwpiau."}, {"text_idx": "#000017", "text": "Yng ngweithdy dau, defnyddiwyd y dechneg \u2018Tri Gorwel\u2019 i alluogi\u2019r cymunedau i adeiladu\u2019r camau i\u2019w dyfodol dymunol."}, {"text_idx": "#000018", "text": "Fel rhan o\u2019r broses, datblygodd bob cymuned ei hadroddiad rhagolwg cymunedol ei hun, gan gynnwys detholiad o opsiynau dymunol ar gyfer y dyfodol. Mae\u2019r opsiynau hyn i\u2019r dyfodol yn cael eu defnyddio i ddatblygu cynlluniau gweithredu lefel uchel a fydd yn eu galluogi i ddechrau gweithio tuag at eu gweledigaeth."}, {"text_idx": "#000019", "text": "Fel rhan o\u2019r prosiect, mae cyfres o adnoddau wedi\u2019i datblygu i gynorthwyo a galluogi prosiectau rhagolwg a arweinir gan gymunedau ledled Cymru."}, {"text_idx": "#000020", "text": "Datblygwyd y pecyn cymorth hwn o\u2019r ymarferion rhagwelediad a gynhaliwyd gennym gyda\u2019n tair cymuned beilot yng Nghymru. Rydyn ni\u2019n gobeithio y bydd y teclynnau yn y pecyn cymorth yma\u2019n helpu pobl i ddychmygu dyfodol gwell a chymryd camau er mwyn gwireddu\u2019r hyn maen nhw am ei weld."}, {"text_idx": "#000022", "text": "Aimee Parker sy\u2019n arwain prosiect Dyfodol Gwell Cymru CGGC, sef prosiect peilot sy\u2019n gweithio gyda thair o gymunedau Cymru er mwyn dychmygu a chynllunio ar gyfer \u2018Dyfodol Gwell\u2019. Yma, mae\u2019n esbonio rhagor am y fethodoleg a ddefnyddir gan y prosiect."}, {"text_idx": "#000023", "text": "Yma mae Aimee\u2019n so\u0302n am ddefnyddio methodoleg y dyfodol gyda Bwyd Dros Ben Aber, mudiad cymunedol sydd wedi\u2019i leoli yn Aberystwyth yw Bwyd Dros Ben Aber. Mae\u2019n nhw\u2019n cymryd camau i leihau gwastraff bwyd yn yr ardal drwy ailddyrannu bwyd dros ben i\u2019r gymuned."}, {"text_idx": "#000024", "text": "Cymunedau Rhuthun a Dinbych \u2018ar da\u0302n!\u2019"}, {"text_idx": "#000025", "text": "Yn Rhuthun a Dinbych, buon ni\u2019n gweithio gyda thri mudiad cymunedol, sef Cwmni Buddiannau Cymunedol Resource, Drosi Bikes, a\u2019r Ty\u0302 Gwyrdd. Roedd hwn yn gyfle i dri mudiad newydd weithio gyda\u2019i gilydd... cyfle roedden nhw\u2019n ei werthfawrogi!"}, {"text_idx": "#000027", "text": "Mae Aimee\u2019n siarad am ei phrofiadau o weithio gyda Thi\u0302m Cymorth Lleiafrifoedd Ethnig a Ieuenctid Cymru (EYST) er mwyn ennyn diddordeb pobl ifanc a\u2019u helpu nhw i ddychmygu \u2018dyfodol gwell\u2019."}, {"text_idx": "#000028", "text": "I gael rhagor o wybodaeth am y prosiect hwn, cysylltwch a\u0302 ni drwy anfon e-bost at policy@wcva.cymru."}, {"text_idx": "#000032", "text": "Ymunwch a\u0302 ni ar y cyfryngau cymdeithasol"}]